Õhtust! Ma vist olen nii küpse hetkel peale kaht esimest tööpäeva ja nendevahelist külalisrohket õhtut-ööd, et ei suuda ära tabada, kas köögiviljaaiateemalised kommentaarid on pee iroonia või siiras. Tarbeaed nagu tavaline tarbeaed  ikka:) Suppidest tegime sel aastal prooviks miskit peediga borshi moodi asja ja juba eelmistest aastatest harjumuspärast rassolnikumoodi suppi (kurk, sibul, tomat jne). See tegemise protseduur meil selline konveier - mina korjan kraami, mees köögis puhastab- peseb-kaalub-pistab potti, poja laseb terrassil kombainiga kraami tükkideks, ja mina uhan purkidesse. Meil väga soe kelder ja pole väga laia valikut supipõhjasid suutnud leiutada, samas 300 l sügavkülmkirst jääb me pere talvevaru jaoks napiks ja mugav on ka  neid supipõhjasid talvel võtta.  Aga maastikuehitustöödes oli kaks abikätt ka - seda liivaala poleks üksi oma jõududega sel aastal jõudnud. Liiva alt pinnast ei mürgitanud, meie aias üldse ei mürgitata kedagi ega midagi. Aga pinnast sai sealt kõvasti kooritud - kõige vähem 20cm, valdavalt 40-70cm sügavuselt (ma ju ennist sõitsin sinna mäekülge oma muruplatsiservaga sisse ja see tuli ka maha võtta, antud kohas polnud koppa ka võimalik koorima lasta - puha labidatöö). Liiva all on geotekstiil selline  valge vilditaoline, aga koredam ja kangem kui pakasekangas. Iseenesest see teeehitusest ülejäänud kangas on umbrohutõkkeks mõttetu - tee peal tuleb juba orashein läbi killustiku, aga seal pole sest hullu, peaasi, et hoiab killustiku mutta segunemise ära.  Üleeelmisel aastal tegime jupikese liivaala miski klaasplasti meenutava kergelt läbikumava kanagaga ja kuigi katteks sai vaid 5-10cm liiva, ei ole sealt läbi kanga midagi tulnud. Samas kasutasin praegu teeradade all ka siiski seda viletsat kangast (no  mis teha, kui teda nii palju järgi jäi), aga kanga alla laotasin umbrohutõkkeks ajalehekihid (alt sai mätas kooritud ja liivaga silutud enne).  Kiku: Ana aga teada, kui läbi tulemas oled, tean tööd planeerida! Sain puhkuselt tööle naastes paraja üllatuse - kõik puhkusel ja mul tuleb nii hüperlaia profiiliga töötaja olla, et võtan õhtuti koja ka kaasa.